En meget hyggelig lejlighed, kun 50 meter fra Campo di Fiori, med en skøn lille altan med udsigt til hyggelig gård med blomster og træer.
Der forefindes lille elevator i ejendommen.
Lejligheden er som på billederne, køkkenet er nok det mest veludrustede køkken vi har oplevet i Airbnb sammenhæng, inkl. opvaskemaskine. Service nok til 10-12 personer. Med så godt og velindrettet et køkken, kan det derfor undre lidt, at der kun var 1 viskestykke samt ingen opvaskebørste eller skuresvamp. Det løste sig ved at vi selv købte disse ting, og det påvirker da heller ikke vores samlede oplevelse af opholdet.
To pæne store soveværelser, desværre var madrasserne i begge noget hårde, men igen ikke noget der påvirker vores overordnede oplevelse af lejligheden.
Værten svarede meget hurtigt på alle henvendelser og var meget imødekommende og hjælpsom i forhold til transport til og fra lufthavnen. Vi mødte ikke Massimo selv, nøglerne hentede vi i en "luggage store", 6 minutters gang fra lejligheden. Her fik vi også udleveret papirer med alle relevante oplysninger om lejligheden, området og telefonnumre til kontaktpersoner, hvis der skulle være behov for at kontakte nogen ved behov for akut, praktisk hjælp i forhold til lejligheden.
Trods en afstand på kun 50 meter fra Campo di Fiori, var der uhyre stille og roligt og det var skønt at kunne sidde på den lille altan efter at have gået rundt i byen hele dagen.
Mange små, hyggelige, lokale restauranter og små, spændende butikker - og følger man efter de lokale romere på vej ud at spise, er der god chance for ikke at vælge en de mange "turistede" restauranter.
Vi har - trods de små "men 'er" - nydt hvert et øjeblik i Massimos lejlighed og kan kun anbefale den varmt.